Ερρίκος Χάουαρντ (1802-1875)

Ο αξιότιμος Ερρίκος Χάουαρντ-Μολινέ-Χάουαρντ (25 Ιουλίου 1802 - 7 Ιανουαρίου 1875), αργότερα γνωστός ως Ερρίκος Χάουαρντ, ήταν μέλος ενός αγγλο-καθολικού κλάδου της αριστοκρατικής Οικογένειας Χάουαρντ, και εξέχων Άγγλος γαιοκτήμονας, ο οποίος διετέλεσε βουλευτής κατά την εποχή του Οίκου του  Αννόβερου.

 Ο βίος του 
Γεννημένος ως Χάουαρντ το 1802, ο μοναδικός γιος του λόρδου Ερρίκου Χάουαρντ-Μολινέ-Χάουαρντ, Μέλους του Κοινοβουλίου (MP)  από τον γάμο του με την Ελισάβετ Λονγκ (απεβ. 1834),  ο πατέρας του υιοθέτησε το επιπλέον επώνυμο Μολινέ με Βασιλική Άδεια το 1812 και στη συνέχεια το Χάουαρντ-Μολινέ-Χάουαρντ το 1817. 

Στον Χάουαρντ κληροδοτήθηκε το Κάστρο Γκρέυστοουκ το 1815, όταν ο θείος του Βερνάρδος Χάουαρντ έγινε 12ος δούκας του Νόρφολκ, διορίζοντας τον πατέρα εκείνου αναπληρωτή κόμη Μάρσαλ. Όταν ο πατέρας του έλαβε τον τίτλο του λόρδου (ως νεότερος γιος ενός δούκα) το 1817, ο Χάουαρντ έλαβε επίσημα τον τίτλο του εντιμότατου (honorable). 

Αδελφές του ήταν οι Ερριέττα κόμισσα του Κάρναρβον (αοεβ. 1876), η Ισαβέλλα κόμισσα του Σάφολκ & Μπέρκσιρ απεβ. 1891), η Σάρλοτ Χάουαρντ-Μολινέ-Χάουαρντ (απεβ. 1855· σύζυγος του MP Ιακώβου Γουέντγουορθ Μπούλερ) και η Ιουλιάνα λαίδη Όγκιλβι (απεβ. 1833).

Ο εκ μητρός παππούς του ήταν ο Βρετανός αποικιακός διοικητής δικαστής Εδουάρδος Λονγκ. Οι γονείς του πατέρα του ήταν η Ιουλιάνα Μολινέ (μοναδική επιζώσα κόρη και κληρονόμος εξ απογόνων του σερ Γουλιέλμου Μολινέ 6ου βαρονέτου) και ο Ερρίκος Χάουαρντ του Γκλόσοπ (1713–1787), του οποίου ο παππούς συνταγματάρχης Βερνάρδος Χάουαρντ (1641–1717) ήταν ο νεότερος γιος του Ερρίκου κόμη του Άρουντελ & Σάρεϋ από τη λαίδη Ελισάβετ Στιούαρτ,  και αδελφός του Θωμά 5ου δούκα του Νόρφολκ και Ερρίκου 6ου δούκα του Νόρφολκ. 

Ο Χάουαρντ σπούδασε στο σχολείο Χάροου, διαπρέποντας στο κρίκετ, προτού ξεκινήσει το 1822/23 μία Μεγάλη Περιοδεία.

 Σταδιοδρομία 
Του κληροδοτήθηκε το κάστρο Γκρέιστοουκ στο Κάμπερλαντ από συγγενή του το 1815, και μετά το τέλος του πατέρα του το 1824 κληρονόμησε επίσης το κάστρο Θόρνμπερυ στο Γκλόστερσιρ.

Ανακτώντας το επώνυμο Χάουαρντ, εξελέγη στο Κοινοβούλιο ως Ουίγος, εκπροσωπώντας τις εκλογικές περιφέρειες του Στάινινγκ από τις 30 Ιουνίου 1824 έως τις 8 Ιουνίου 1826 , και του Νιου Σόρχαμ από τις 16 Ιουνίου 1826 έως τις 15 Δεκεμβρίου 1832. 

Ως ταλαντούχος παίκτης του κρίκετ, ο Χάουαρντ καταγράφεται ότι έπαιξε σε τρεις αγώνες, μία φορά το 1830 για την Μαίρυλεμπον Κρίκετ Κλαμπ (MCC), στη συνέχεια για τους Τζέντλμεν το 1831 και για την ομάδα  Σάσεξ κάουντυ κρίκετ το 1832. 

Ο Χάουαρντ διετέλεσε Πρόεδρος του Μαίρυλεμπον Κρίκετ Κλαμπ (για το 1832/33) και ανώτατος σερίφης του Κάμπερλαντ (για το 1834/35). 

 Προσωπική ζωή 
Στις 6 Δεκεμβρίου 1849, ο Χάουαρντ νυμφεύτηκε τη Σάρλοτ Καρολίνα Τζορτζίνα Λονγκ (1823–1896), μεγαλύτερη κόρη και συγκληρονόμο του Ερρίκου Λόους Λονγκ και της λαίδης Αικατερίνης Γουόλπολ, με απογόνους:
 Ερρίκος (1850–1914), βουλευτής του Πένριθ, νυμφεύτηκε τη λαίδη Μέιμπελ ΜακΝτόνελ CBE και είχε απογόνους.
 σερ Στάφορντ (1851–1916), ονυμφεύτηκε τη λαίδη Ρέιτσελ Κάμπελ, στη συνέχεια Μέριελ Κάουελ-Στέπνϋ, MBE, αφήνοντας απογόνους.
 Ροβέρτος Μόουμπρεϋ, JP, DL (1854–1928), νυμφεύτηκε τη Λουίζα Τζορτζίνα Σνέιντ (μεγαλύτερη κόρη, και τελικά κληρονόμο, του αιδεσιμότατου Γουόλτερ Σνέυντ JP FSA, του Κήλι Χολ, Στάφορντσιρ),  και απέκτησε απογόνους, συμπεριλαμβανομένου του ταγματάρχη Ερρίκου Χάουαρντ-Σνέϋντ OBE.
 Ελισάβετ Αικατερίνη (1856–1929), παντρεύτηκε τον εξάδελφό της Ερρίκο Χέρμπερτ 4ο κόμη του Κάρναρβον, και απέκτησε απογόνους, συμπεριλαμβανομένου του συνταγματάρχη αξιότιμου Ώμπρεϋ Χέρμπερτ ΜΡ, του οποίου η κόρη Λώρα έγινε η 2η σύζυγος του συγγραφέα Ίβλιν Γουώγκ.
 Μωντ Ισαβέλλα (1858–1929), παντρεύτηκε τον Φραγκίσκος Γουλιέλμο Λέιμπορν Πόπαμ, από το Λίτλκοουτ Χάουζ, στο Γουίλτσιρ (του οποίου ο πατέρας ήταν ο παίκτης του κρίκετ Φράνσις Πόπαμ).
 σερ Εσμέ (1863–1939), έγινε βαρόνος Χάουαρντ του Πένριθ,  νυμφεύτηκε τη λαίδη Ισαβέλλα Τζουστινιάνι-Μπαντίνι, αφήνοντας απογόνους. 

Ο εγγονός του, ο αξιότιμος Μέρβυν Χέρμπερτ, διπλωμάτης, ήταν παίκτης επίσης.

Ένας άλλος εγγονός, ο υποστράτηγος σερ Άλγκαρ Χάουαρντ, υπηρέτησε ως βασιλιάς των Θυρεών της Περικνημίδος (1944–50). 

Ο Φίλιππος Έσμε Χάουαρντ 3ος βαρόνος Χάουαρντ του Πένριθ, διαχειριστής περιουσιακών στοιχείων, είναι δισέγγονός του.

 Δείτε επίσης 
 Οικογένεια Χάουαρντ
 Κάστρο Γκρέυστοουκ
 Κάστρο Θόρνμπερυ

Κατηγορία:Οικογένεια Χάουαρντ (αγγλική αριστοκρατία)